laion/Wikipedia-Exotic huggingface dataset:
אלפרד סטארק

אלפרד סטארק או סטורק (נולד בסביבות 1923) היה חייל גרמני, ששירת בוורמאכט בתקופת מלחמת העולם השנייה והורשע בגין השתתפות בפשעי מלחמה ביוון הכבושה. בשנת 2015 הוא הוצב במקום השלישי ברשימת הפושעים הנאצים המבוקשים ביותר של מרכז שמעון ויזנטל. בשנת 2011, בית משפט איטלקי הרשיעו שלא בפניו וגזר עליו מאסר עולם בגין נטילת חלק בטבח של 117 חיילים איטלקים ב-1943 על האי היווני קפאלוניה. הטבח התרחש לאחר שהממשלה החדשה של ממלכת איטליה, בראשות המרשל פייטרו באדוליו, הכריזה מלחמה על הרייך השלישי. ניצן כרמלי, ‏עשרת הנאצים המבוקשים ביותר בשנים האחרונות, באתר ‏מאקו‏, 28 באפריל 2022 ערך זה הוא קצרמר בנושא מלחמת העולם השנייה ובנושא גרמנים. אתם מוזמנים לתרום לוויקיפדיה ולהרחיב אותו.
מגפת הקורונה בקטר

מגפת הקורונה, בה חלו המונים במחלת נגיף הקורונה בקטר, התפשטה אל המדינה בסוף פברואר 2020. ב-27 בפברואר הודיעה קטר על מקרה ראשון של הדבקה בנגיף הקורונה בשטחה. על פי הדיווח מדובר באישה בת 36, אזרחית המדינה, אשר פונתה מאיראן. ב-9 במרץ הודיעה קטר על סגירת כל בתי הספר והאוניברסיטאות ברחבי המדינה החל מ-10 במרץ. באותו יום, הודיעה קטר כי היא אוסרת על כניסת תיירים מ-14 מדינות: בנגלדש, סין, מצרים, הודו, עיראק, איראן, לבנון, נפאל, פקיסטן, הפיליפינים, קוריאה הדרומית, סרי לנקה, סוריה ותאילנד. ב-14 במרץ הודיעה קטר על סגירת כל אולמות החתונה, בתי קולנוע והתיאטראות ברחבי המדינה. כמו כן, הודיעה קטר על הגבלת הכניסה למדינה עבור אזרחים מאיטליה, צרפת, גרמניה וספרד. ב-17 במרץ הודיעה קטר על סגירת כל החנויות וסניפי בנקים במרכזים מסחריים ומרכזי קניות, מלבד חנויות מזון וחנויות פארם, וגם חלק מהאזור המסחרי ייסגר למשך שבועיים, והודיעה על סגירת כל המסגדים ברחבי המדינה. ב-19 במרץ הודיעה קטר כי היא אוסרת על כניסת אזרחים זרים למדינה עקב התפשטות נגיף הקורונה. ב-21 במרץ הודיעה קטר כי היא אוסרת על קיומם של התכנסויות והתקהלויות ועל פריסת כוחות סיור שיפקחו על קיום הנחיה זו במטרה לרסן את התפשטות הנגיף. ב-28 במרץ הודיעה קטר על מקרה מוות ראשון בשטחה כתוצאה מהידבקות בנגיף הקורונה. הקורבן, הוא גבר בעל אזרחות שסבל ממחלה כרונית. ב-8 באפריל הודיעה קטר על סגירת כל החנויות ועל השהיית הפעילות המסחרית בימי שישי ושבת מלבד חנויות מזון, חנויות פארם ושירותי משלוחים. כמו כן, הודיע האמיר הקטרי, תמים בן חמד אאל ת'אני על שליחת שני מטוסים צבאיים שיעבירו לאיטליה, אחד ממוקדי התפרצות הקורונה החמורים ביותר בעולם, שני בתי חולים שדה במטרה לסייע לאיטלקים במאבק בנגיף. מדיה וקבצים בנושא מגפת הקורונה בקטר בוויקישיתוף COVID-19 Coronavirus Outbreak, by Worldometer, מתוך אתר Worldometer, נכון לתאריך 22 במאי 2023, 11:03 שעון ישראל The Jakarta Post, Qatar confirms first coronavirus case, The Jakarta Post (באנגלית) Qatar announces closure of schools, universities over coronavirus, www.aljazeera.com Qatar bans entry of passengers from 14 countries, www.aa.com.tr "Qatar temporarily bans entry of people from India, 13 other countries". The Economic Times. 2020-03-11. נבדק ב-2020-04-09. hermesauto, Qatar bans arrivals from 14 countries over coronavirus fears, The Straits Times, ‏2020-03-09 (באנגלית) Qatar closes cinemas, wedding halls and theatres to fight coronavirus, Middle East Monitor, ‏2020-03-14 (באנגלית) Gulftimes : Entry restrictions for travellers from 4 European countries, m.gulf-times.com Qatar: Closures on all shops except for food stores, pharmacies, www.aljazeera.com Qatar shuts mosques amid coronavirus concerns, gulfnews.com (באנגלית) Qatar bans entry of foreigners as coronavirus cases rise, www.aljazeera.com "Qatar bans gatherings, deploy patrols to contain coronavirus". Reuters. נבדק ב-2020-04-09. Qatar confirms first coronavirus death, www.aa.com.tr All shops, except groceries, restaurants and pharmacies to remain closed every Friday and Saturday, thepeninsulaqatar.com Qatar delivers two field hospitals to Italy, www.thepeninsulaqatar.com
טבח הילדים בייסק

טבח הילדים ביֶיְסְק היה טבח שביצעו כוחות גרמניה הנאצית, במלחמת העולם השנייה בין התאריכים 9–10 באוקטובר 1942, במהלכו יחידה של האיינזצגרופן בשם זונדרקומנדו 10 בראשות קורט כריסטמן רצחה 214 ילדים מבית יתומים ביֶיְסְק, במחוז טַגַנְרוֹג שברוסיה. במהלך הקרבות בחצי האי קרים מסימפרופול לקובאן, פונו לעיר ייסק שבמחוז קרסנודאר, דרום רוסיה, כ-300 תלמידים ועובדי בית יתומים. שנה לאחר מכן ייסק נכבשה על ידי הנאצים, וב-9 באוקטובר נסעו כמה משאיות לבית היתומים. על הפעולה פיקד ראש הגסטאפו של ייסק, סגן בדקר ומפקד העיר קנדלר. האחריות לפיקוח הרפואי הייתה על רופא הגסטאפו שטראוך והרופא של יחידה S 10A זונדרקומנדו קורט כריסטמן. עמדו לרשותם משאיות מיוחדות המצוידות כתאי גז ורופדו מבפנים בברזל ופח. יחידה זו בשנים 1942–1943 ביצעה פעולות ענישה בשטח מחוז קרסנודר כנגד האוכלוסייה המקומית. בשעה 18:00 בערב נסעו משאיות לבית היתומים שלתוכו החלו לדחוף ילדים. מי שהתנגד נדחף בכוח. ילדים הועמסו בהם כדי להוביל אותם למקום הקבורה באזור חוות שירוצ'אנסקי. לאורך הדרך (המרחק היה כ-3.5 ק"מ) כל הילדים מתו מהרעלה. את זה סיכמה הוועדה, שלאחר שחרור העיר, חקרה את הרצח ועל פי עדותה מצאה שהילדים נקברו ללא רוח חיים, מכיוון שלא היו פצעי ירי על הגוויות או פגיעות בגופות, לא נמצאו עדים ששמעו את זעקותיהם או בכיים של הילדים בעת הקבורה. ב-10 באוקטובר המבצע נמשך, כשהועמסו עוד 13 נערים ונערות מתוך 20 שהצליחו לברוח יום קודם, כמו גם 22 ילדים. ממסמכי החקירה הראשונית עולה כי נרצחו ילדים עם מוגבלות. עדות לכך היא פגיעה בשלדים, קביים ותותבות שנמצאו בקברים. לאחר מכן, נערכה רשימה מלאה של ילדים מתים המציינת את קבוצת הנכות, ביניהם רוסים, אוקראינים, ארמנים, גאורגים, צ'כים, טטרים, יהודים ואפילו שני גרמנים לפי לאום. לחלקם קרובי משפחה, חלקם יתומים. לאחר שחרור ייסק מהכיבוש, נחקר טבח הילדים. עדויות מומחים ועדויות של עדים נאספו. ב-15 באפריל 1943 בדקה ועדה של שני רופאים וקצין את קבר ההמונים. ב-3 וב-4 באוגוסט באותה השנה נחשפו שני אתרי קבורה נוספים בהם התגלו שרידי ילדים בגילאי 6 עד 14 שנים. נערך גם חיפוש אחר האחראים לפשע זה. חלקם, כולל קורט כריסטמן, נענשו. עם זאת, בדדקר, קנדלר, שטראוך ואחרים נמלטו ממשפט. לאחר עיון בארכיוני שירות הביטחון הפדרלי, ועדת החקירות של הפדרציה הרוסית החליטה לפתוח בתיק פלילי של רצח עם על עובדת רצח היתומים בשנת 1942, בהתבסס על כך שהשמדת האוכלוסייה האזרחית היא פשע נגד האנושות ואין לה שום חוק התיישנות. בהתאם לכך, באפריל 2020, לאחר שנשללה אזרחותו הקנדית של הלמוט אוברלאנדר רוסיה דרשה את הסגרתו על מעורבותו ברצח הילדים. תוכנית T4 - אותנסיה "СК начал расследовать убийство 214 детей в Ейске нацистами" (ברוסית). РИА Новости. 2019-10-30. נבדק ב-2019-11-29. "Закопанные или задушенные: новые детали казни 214 детей в годы войны" (ברוסית). РИА Новости. 2019-10-07. נבדק ב-2019-11-29. "СК начал расследовать убийство 214 детей в Ейске нацистами" (ברוסית). РИА Новости. 2019-10-30. נבדק ב-2019-11-29.
צמח ברזאני

הרב צמח ברזאני (ה'תר"ע – ו' בניסן ה'תשנ"ז; 1910 – 1997), כיהן כרב בעיירות עקרא ומוסול בעיראק, ובישראל כרב ביישוב מבשרת ציון. צמח ברזאני נולד בסביבות שנת 1910 (תר"ע) בעיר עַקְרַא שבכורדיסטן העיראקית ליוסף ואסתר. סבו, הרב ששון ברזאני, היה רב מקומי של קהילת יהודי עקרא. כבר מהיותו ילד למד צמח בבית מדרשו של סבו הרב ששון, ובהיותו בגיל 19 הסמיכו סביו להיות רב ושוחט. בהגיעו לפרקו נישא לפרחה, בת לחמולת גבאי מיהודי עקרא ועבר להתגורר בסמוך לסביו. לאחר שנפטר סביו, התיישב על כס המנהיגות התורנית בעקרא. הוא שימש כמנהיג רוחני, כחזן בבית הכנסת, כשוחט, כמוהל, כעורך טקסי נישואין וכמלמד בחדר. למרות הפיזור של בני הקהילה בכפרים השונים, הוא טרח להגיע לכל כפר ולהעניק שם את שירותיו בקודש. בין תלמידיו באותה תקופה נמנה הרב שבתאי בן חיים. בסביבות שנת 1946 (תש"ו) בעקבות סכסוך ביון החמולות עידו וגבאי בכפר עקרא, הוא ניאלץ לעקור עם בני משפחתו לעיר מוֹסוּל שבעיראק. גם במוֹסוּל הוא המשיך לעסוק בענייני דת, ושימש שם כמנהיג רוחני. המעבר למוֹסוּל לא ניתק אותו מקהילתו שבעַקְרַא שהייתה זקוקה לו, וגם שם הוא המשיך לספק שירותי דת. בחג הפסח של שנת 1951 (תשי"א), הוא עלה עם רעייתו פרחה ממשפחת גבאי וששת ילדיהם ממוֹסוּל שבעיראק לארץ ישראל. הם הגיעו הישר למעברת הקסטל, ומאז הוא קבע את מקום מגוריו ביישוב מעוז ציון שהפך ברבות הימים לחלק מהישוב מבשרת ציון. גם בארץ ישראל נמשכה מסורת פעילותו הציבורית, שאופיינה בתרומתו בענייני דת והלכה, והוא ייצר סביבו קהילה גדולה של עולים מכורדיסטן שהתאגדה סביב למנהיגותו הרוחנית. במקביל שימש כמורה למקצועות קודש בבית הספר המקומי. בסביבות שנת 1976 (תשל"ו) הקים את המועצה הדתית במבשרת ציון, וכיהן בה כיו"ר עד לסביבות שנת 1986 (תשמ"ו) מתוקף תפקידו עסק בהפצת התורה[דרושה הבהרה], וסייע בהקמת בתי-כנסת ומוסדות דת ביישוב. בשנת 1996 (תשנ"ו) הוא נבחר ליקיר מבשרת ציון על תרומתו לקהילה שראתה בו סמכות רבנית והלכתית. בנו, מלכיאל ברזאני, כיהן כראש המועצה המקומית מבשרת ציון. צמח ברזאני נפטר באפריל 1997 (שבת הגדול בו' בניסן תשנ"ז). שלו שבתאי, השבח לאל - קורות חייו ופועלו של הרב שבתאי בן חיים, ירושלים תשע"ב, עמ' 40. שלומי רוזנפלד, מבבל לירושלים סיפורה של משפחת ברזאני, הוצאת משפחת ברזאני, 2017. הרב צמח ברזני - יו"ר המועה"ד במבשרת ציון, הצופה, 31 במרץ 1964, עמ' 4.
נישואי חוזה

נישואי חוזה הם נישואים הנכרתים בין בני זוג בדרך של הסכם זוגיות, המקנה להם זכויות הדדיות, מסדיר את ענייני הרכוש שביניהם, חובותיהם ההוריות ושאר עניינים שבין בני זוג. נישואי החוזה מלווים בטקס הכולל חתימה על חוזה. את החוזה, שנערך על ידי עורך דין שעורך גם את הטקס, מביאים בני הזוג בפני שופט בבית משפט למשפחה או נוטריון על מנת שייתן לו תוקף של פסק דין. החוזה הוא מסמך משפטי תקף לפי חוק החוזים של ישראל והוא מוכר בכל העולם כ"הסכם קוהביטציה" כלומר שותפות ביתית בין בני זוג החיים יחד ומנהלים משק בית משותף. בישראל מהווים נישואי חוזה פתרון לבני זוג שאינם מעוניינים בנישואים דתיים, ובפרט לבני זוג שאינם רשאים להתחתן בנישואים דתיים, בהתאם לכוח שהעניקה המדינה לכללי הדתות השונות. נישואים אזרחיים משפחה חדשה מדיה וקבצים בנושא נישואי חוזה בוויקישיתוף
מגפת הקורונה במונקו

התפשטות מגפת הקורונה במונקו החלה בסוף פברואר 2020 והסתיימה ב 2023. ב-29 בפברואר 2020 הודיעה מונקו על מקרה ראשון של הדבקה בנגיף הקורונה בשטחה. מדובר בגבר אשר טופל בבית החולים המרכזי הנסיכה גרייס (אנ') ואז הועבר לבית החולים של אוניברסיטת ניס בצרפת. ב-14 במרץ הודיעה ממשלת מונקו על סגירת כל המשתלות, חדרי כושר, פארקים, אנדרטאות ובתי ספר. בנוסף הקונצרט של סנט פטריק הושהה. ב-16 במרץ דווח כי שר המדינה של מונקו, סרז' טל אובחן ונמצא חיובי לנגיף הקורונה. בכך הפך לראש הממשלה הראשון שאובחן חולה בנגיף הקורונה. ב-19 במרץ דווח כי נסיך מונקו, הנסיך אלבר השני נבדק ואובחן חולה בנגיף הקורונה. בהמשך הוא דחה את הטענה שהוא הדביק את הנסיך הבריטי, הנסיך צ'ארלס באירוע שבו נכחו השניים בלונדון ב-10 במרץ. באותו יום, דווח כי מרוץ המכוניות, הגרנד פרי מונקו בוטל לאחר שהמארגנים לא הצליחו למצוא תאריך חדש עבור המירוץ מעבר ללוח הזמנים המתוכנן ב-24 במאי, זו הפעם הראשונה מאז שנת 1954 שמירוץ זה לא יתקיים. ב-28 במרץ הודיעה מונקו על מקרה מוות ראשון כתוצאה מהידבקות בנגיף הקורונה. הקורבן אושפז בטיפול נמרץ ביום רביעי, 25 במרץ, בבית החולים המרכזי הנסיכה-גרייס. אחוז הבדיקות לנפש במונקו הוא הגבוה בעולם, כאשר עשתה 38 אלף בדיקות ל-39 אלף תושבי עיר המדינה (כמעט כולה). נכון לינואר 2024 מספר הנדבקים בקורונה במונקו עמד על 17,181 ומספר המתים על 67. מדיה וקבצים בנושא מגפת הקורונה במונקו בוויקישיתוף COVID-19 Coronavirus Outbreak, by Worldometer, מתוך אתר Worldometer, נכון לתאריך 22 במאי 2023, 11:03 שעון ישראל BFMTV, Coronavirus: un premier cas de contamination détecté à Monaco et transféré au CHU de Nice, BFMTV (בצרפתית) Coronavirus: Closure of Nurseries and Schools in Monaco and Increasing Prudent Restrictions, HelloMonaco, ‏2020-03-14 (באנגלית) By Helen Regan, Jessie Yeung, Adam Renton, Meg Wagner, Mike Hayes and Jack Guy CNN, Monaco's state minister tests positive for coronavirus, CNN, ‏2020-03-17 (באנגלית) Monaco's Prince Albert II tests positive for coronavirus, NBC News (באנגלית) Sara M. Moniuszko, Prince Albert of Monaco denies passing the coronavirus to Prince Charles, USA TODAY (באנגלית) "Monaco GP cancelled as coronavirus hits more F1 races". Reuters (באנגלית). 2020-03-19. נבדק ב-2020-04-09. Coronavirus: un premier décès enregistré ce samedi à Monaco, Monaco-Matin, ‏2020-03-28 (בצרפתית) Monaco COVID - Coronavirus Statistics - Worldometer, www.worldometers.info (באנגלית)
ארווין מני

ארווין מני (בגרמנית: Erwin Menny;‏ 18 באוגוסט 1893 – 6 בדצמבר 1949) היה מפקד בכיר בוורמאכט, שפיקד על כוחות במלחמת העולם השנייה. מני נולד ב-18 באוגוסט 1893 בזארבורג, שהשתייכה לאימפריה הגרמנית. בשנת 1912 התגייס לצבא הגרמני הקיסרי, והצטרף לרגימנט הדרגונים ה-22, עמו לחם במהלך מלחמת העולם הראשונה. על פעולותיו בקרבות קיבל את עיטורי צלב הברזל דרגה ראשונה ושנייה, וצלב הכבוד של מלחמת העולם 1914/1918. לאחר המלחמה נשאר מני ברייכסווהר, ומילא בו תפקידי פיקוד ומטה. ב-1 באוגוסט 1937 הוא הועלה לדרגת אוברסט לוטננט, וב-1 באפריל 1939 הוא הועלה לדרגת אוברסט. עם פרוץ המלחמה מונה מני למפקד רגימנט הרובאים-תחלופה ה-81 שהיה חלק מהמחוז הצבאי ה-9, ולאחר מכן חלק מהדיוויזיה הממונעת ה-179, וב-12 במאי 1940 מונה למפקד רגימנט הרובאים ה-69, שהיה חלק מדיוויזיית הפאנצר ה-10 ולחם עמו במהלך המערכה על צרפת. ב-15 באפריל 1941 הוא מונה למפקד חטיבת הרובאים ה-15 שהייתה חלק מדיוויזיית הפאנצר ה-15, ולחם עמה במהלך המערכה במדבר המערבי, וב-26 באוקטובר 1941 הוא עוטר בעיטור צלב האבירים של צלב הברזל. ב-1 באפריל 1942 הוא הועלה לדרגת גנרל מיור, וב-15 בספטמבר 1942 הוא מונה למפקד דיוויזיית הפאנצר ה-18. ב-6 במאי 1943 הוא מונה למפקד הדיוויזיה ה-387, וב-10 ביולי אותה שנה הוא מונה למפקד הדיוויזיה ה-333. ב-1 באוקטובר 1943 הוא הועלה לדרגת גנרל לוטננט, וב-17 באוקטובר הוא מונה למפקד הדיוויזיה ה-123. ב-1 בנובמבר 1943 הוא מונה למפקד הדיוויזיה ה-72 לתקופה קצרה, וב-10 בפברואר 1944 הוא מונה למפקד הדיוויזיה ה-84. מני לחם עם הדיוויזיה במהלך המערכה בנורמנדי, וב-21 באוגוסט 1944 הוא נפל בשבי צבא ארצות הברית. לאחר שחרורו מהשבי התגורר מני בפרייבורג, עד מותו ב-6 בדצמבר 1949. מדיה וקבצים בנושא ארווין מני בוויקישיתוף ארווין מני באתר feldgrau
עקב מדגסקר

עקב מדגסקר (שם מדעי: Buteo brachypterus) הוא מין של עוף דורס מהסוג עקב החי בטבע רק באי מדגסקר שממזרח לאפריקה. עקב זה מזכיר מעט את עקב החורף, אך קטן יותר. הוא מגיע לאורך של 40 עד 48 סנטימטרים, למוטת כנפיים של 93 עד 111 סנטימטרים ולמשקל 342 עד 680 גרם בממוצע. עקב זה בעל נוצות חומות עם בטן לבנה והראש שחור. הזנב חום עם קצוות לבנים-שחורים לסירוגין ועל הבטן טלאים חומים. העיניים וכפות הרגליים צהובים והטפרים שחורים ומעוקלים. העקב הוא דורס המצוי ביערות, יערות פתוחים ויערות הרריים עד לגובה 2,300 מטר ואוכלוסייתו כנראה גדלה עם צמצום היערות עקב כריתה. הוא פעיל במשך היום, אז הוא דואה ומחפש טרף. מזונו כולל מינים של זוחלים אנדמיים כמו זיקיות, שממיתיים ונחשים, דו-חיים, יונקים קטנים, פרוקי-רגליים כמו סרטנים, חרקים גדולים ועוד ועופות אחרים. בנוסף נראה שהוא מהווה איום על הלמורים כמו למור צווארון שחור לבן וסיפאקה שחורת-מצח, אך הללו בדרך כלל רואים אותו מתקרב וצווחים לאזהרה. העקב הוא עוף מונוגמי המקנן על העצים הגבוהים או על מדפי צוקים. בקן הנקבה מטילה 1 או 2 ביצים, אך לרוב הגוזל שנולד ראשון הורג את אחיו. תקופת הקינון נמשכת 6 עד 7 שבועות. הפארק הלאומי מרוג'ג'י מדיה וקבצים בנושא עקב מדגסקר בוויקישיתוף עקב מדגסקר, באתר ITIS (באנגלית) עקב מדגסקר, באתר NCBI (באנגלית) עקב מדגסקר, באתר האנציקלופדיה של החיים (באנגלית) עקב מדגסקר, באתר GBIF (באנגלית) עקב מדגסקר באתר הרשימה האדומה של IUCN
הדיוויזיה ה-84 (ורמאכט)

הדיוויזיה ה-84 (בגרמנית: 84. Infanterie-Division) הייתה דיוויזיית חיל רגלים של הוורמאכט במלחמת העולם השנייה. הדיוויזיה הוקמה ב-2 בפברואר 1944, והועמדה תחת פיקוד ארווין מני. הדיוויזיה הוצבה בחוף תעלת למאנש כחלק מהארמייה ה-15, ולחמה במהלך המערכה בנורמנדי ובמהלך קרב פאלז, שם הושמדה הדיוויזיה. הדיוויזיה הוקמה מחדש באזור הריין התחתון, ולחמה בקרבות בגרמניה, ובתחילת מרץ 1945 הושמדה שוב בלחימה באזור הווזל. ארווין מני (2 בפברואר 1944 – 21 באוגוסט 1944) היינץ פיביג (26 בספטמבר 1944 – 8 במאי 1945) הדיוויזיה ה-84 באתר lexikon-der-wehrmacht (בגרמנית)
אזבוקה אטיקוס

קבוצת ההוצאה לאור אזבוקה-אטיקוס (ברוסית: Издательская группа «Азбука-Аттикус») היא אחת מקבוצות ההוצאה לאור הגדולות ברוסיה. על פי לשכת הספרים הרוסית, בשנת 2017 הקבוצה הייתה במקום הרביעי מבחינת מספר כותרי הספרים שפורסמו ובשנת 2011 ההכנסות הגיעו לכמעט 45 מיליון דולר. ההוצאה נוטה להוציא לאור קלאסיקות רוסיות וזרות, ספרות רוסית מודרנית ומתורגמת, ספרות ילדים, מילונים מאוירים וספרי עיון בתחום ההיסטוריה והאמנות. נוסדה בחודש יוני 2008 לאחר המיזוג של בית ההוצאה לאור "אזבוקה" עם קבוצת המו"לות "הוצאת אטיקוס" של איש העסקים הרוסי אלכסנדר ממוט, שכלל את בית הדפוס "פורינר", "יונק הדבש" ו"סנונית". מרגע הקמתה ועד סוף 2008, העורך הראשי של היה סרגיי פרחומנקו. מאז 2008 העורך הראשי היה אלכסיי גורדין, ומאז 2012 אלכסנדר ז'יקארנצב. בשנת 2011 רכשה חברת Lagardere הצרפתית (הבעלים של המותג Hacette) נתח של 25% בקבוצה עם אפשרות לפדות נתח שליטה עד לסתיו 2014. במקביל, בשנים 2011–2012, רכש אלכסנדר ממוט את מניותיהם של כל בעלי מניות המיעוט ונכון לתחילת 2013 חלקו בחברה היה 75% פחות מניה אחת . הקבוצה כוללת כיום את הוצאות הספרים "אזבוקה", "אינוסטרנקה", "קוליברי" ו"מחאון". לאחר הנהגת הסנקציות, ההוצאה הצליחה לא רק לקיים עסקים, אלא גם להתפתח בהצלחה באוקראינה: המכירות צמחו ל-10% מסך ההכנסות הכולל. Назначен новый генеральный директор ИГ «Азбука-Аттикус» (אורכב 20.08.2012 בארכיון Wayback Machine) ТОП-50. Рейтинг издательств 2017 г. Акционеры «Азбуки-Аттикус» вышли в тираж // Коммерсантъ Издательство «Азбука» обзавелось новым главным редактором // РИА Новости ТОП-50. Рейтинг издательств 2016 г. Статистические показатели 2015 года Статистические показатели 2014 Статистические показатели выпуска книг и брошюр в 2013 году Углубляющийся кризис: книгоиздание России в 2012 году Российская книжная палата. Книгоиздание РФ в 2011 году (в архиве) Российская книжная палата. Диалектика развития: статистика книгоиздания России за 2010 год
הוצאת גשרים

שגיאות פרמטריות בתבנית:חברה מסחרית שימוש בפרמטרים מיושנים [ אנשי מפתח ] הוצאת גשרים / גשרי תרבות היא הוצאת ספרים יהודית רוסית. נוצרה בשנת 1990 על ידי מיכאיל גרינברג. ההוצאה הוציאה למעלה מ-500 ספרים עם תפוצה כוללת של כ-2 מיליון עותקים. איגוד גשרי התרבות עוסק לא רק בהוצאת ספרים, אלא גם בפעילויות חינוכיות, נערכות תערוכות, ימי עיון וכנסים בחסות ההוצאה. על התרומה לפיתוח קשרי תרבות בין רוסיה לישראל, זכה מנהל הוצאת הספרים מיכאיל גרינברג בשנת 2012 במדליית פושקין. אחד מצוות ההוצאה היה מבקר ספרות מיכאל אדלשטיין. ביריד הספרים הבינלאומי במוסקבה במשך למעלה מעשר שנים, הרכיב תערוכה של דוכני "יהודים" שכללו ספרים של הוצאת גשרים. בנוסף להצגת ספרים בתערוכה, ההוצאה מקיימת מצגות של מוצרים חדשים במועדונים יוקרתיים במוסקבה, כמו גם מפגשים עם סופרים, אמנים ומתרגמים. לוח הזמנים ונושאי המפגשים הללו מתפרסמים באתר האינטרנט של המו"ל. הכשרון העיקרי של ההוצאה, על פי מיכאיל גרינברג, הוא יצירת קהל של קוראי הספר היהודי ברוסיה, בישראל ובמדינות אחרות. אתר האינטרנט הרשמי של הוצאת גשרים אתר המו"ל "Издательство «Гешарим/Мосты культуры» готовится к участию в Московской международной книжной выставке-ярмарке". Иерусалимские новости от Михаила Фельдмана. נבדק ב-2014-08-22. "Издательство «Гешарим/Мосты культуры» готовится к участию в Московской международной книжной выставке-ярмарке". Иерусалимские новости от Михаила Фельдмана. נבדק ב-2014-08-22. "Издательство «Гешарим / Мосты культуры»". LiveLib.ru. נבדק ב-2014-08-22.
דיטריך קרייס

דיטריך קרייס (בגרמנית: Dietrich Kraiss;‏ 16 בנובמבר 1889 – 6 באוגוסט 1944) היה גנרל גרמני במלחמת העולם השנייה. קרייס נולד ב-16 בנובמבר 1889 בשטוטגרט, שהשתייכה לאימפריה הגרמנית. ב-24 במרץ 1909 התגייס קרייס לצבא הקיסרות הגרמנית, והצטרף לרגימנט הרגלים ה-126 (וירטמברג ה-8 - "פרידריך הראשון, הדוכס הגדול של באדן). קרייס פיקד על מחלקה ולאחר מכן על פלוגה במהלך מלחמת העולם הראשונה בחזית המערבית. ב-18 ביוני 1915 הוא הועלה לדרגת אובר-לויטננט, וב-15 ביולי 1918 הועלה לדרגת האופטמן. על פעולותיו במהלך המלחמה הועטר קרייס בצלב הברזל דרגה ראשונה ושנייה, מסדר בית הוהנצולרן עם חרבות, מסדר אריה צרינגן דרגה שנייה, מסדר ההצטיינות הצבאית של וירטמברג ואות הפציעה בשחור. לאחר המלחמה נותר קרייס ברייכסווהר, ומילא בו תפקידי פיקוד ומטה. בשנים 1925–1928 שימש כמדריך בבית ספר לחי"ר בדרזדן, וב-1 במאי 1931 הועלה לדרגת מיור והועבר למשרד הרייכסווהר בברלין, הוא נשאר שם עד סוף 1934. ב-1 באוקטובר 1934 הועלה לדרגת אוברסט-לויטננט ופיקד על גדוד במולדתו וירטמברג. במרץ 1937 הועלה לדרגת אוברסט, וב-10 בנובמבר אותה שנה הוא מונה למפקד רגימנט הרגלים ה-90 בהמבורג. עם פרוץ מלחמת העולם השנייה פיקד קרייס על הרגימנט והשתתף עמו בפלישת גרמניה הנאצית לפולין. לאחר מכן הועתקה היחידה שלו לגרמניה לקראת המערכה על צרפת ועל ארצות השפלה. ממאי 1940 היה הרגימנט חלק מהדיוויזיה ה-20 במהלך כיבוש הולנד וצרפת. הוא הועלה לדרגת גנרל מיור ב-1 בפברואר 1941, ובמרץ 1941 הועבר לזמן קצר לעתודת המילואים. ביולי 1941 מונה קרייס למפקד הדיוויזיה ה-168, ולחם עימה במהלך מבצע ברברוסה ולאחר מכן בזירה הדרומית. על פעולותיו במהלך קרב חרקוב השלישי הוענק לו עיטור צלב האבירים של צלב הברזל. ב-1 באוקטובר 1942 הוא הועלה לדרגת גנרל לוטננט, ובאפריל 1943 מונה למפקד הדיוויזיה ה-355, שספגה אבדות כבדות במהלך הפעולה נגד הצבא האדום במרפא ובעקבות זאת פורקה ב-9 בנובמבר 1943. בנובמבר 1943 הוא מונה למפקד הדיוויזיה ה-352 שהוקמה לאחרונה, אשר יחד עם שש דיוויזיות אחרות, הייתה ממוקמת בנורמנדי מול הפלישה של בעלות הברית. הדיוויזיה נשלחה לאזורי החוף לאחר שכוחות בעלות הברית נחתו בחופי אומהה וגולד. על פי הוראותיו של אדולף היטלר, קרייס העביר את הדיוויזיה חזרה לקו הגנה במרחק של כ-20 קילומטרים מהחוף. שם הוא הצליח להתנגד לכוחות בעלות הברית בקטע זה במשך מספר שבועות. קרייס נפצע קשה ב-2 באוגוסט 1944, סמוך לסן-לו ומת כעבור 4 ימים, ולאחר מותו הוענק לו תוספת עלי אלון לצלב האבירים של צלב הברזל ב-11 באוגוסט 1944. מדיה וקבצים בנושא דיטריך קרייס בוויקישיתוף Otto von Moser: Die Württemberger im Weltkriege, 2. erweiterte Auflage, Chr. Belser AG, Stuttgart 1928. Reichswehrministerium 1925 Müller-Hillebrand 1969, p. 286 Scherzer 2007, p. 470
הדיוויזיה ה-355 (ורמאכט)

הדיוויזיה ה-355 (בגרמנית: 355. Infanterie-Division) הייתה דיוויזיה של הוורמכאט במהלך מלחמת העולם השנייה. הדיוויזיה הוקמה ב-10 בפברואר 1943 בצרפת, והועמדה תחת פיקוד דיטריך קרייס. באוגוסט 1943 לחמה הדיוויזיה בקרב חרקוב הרביעי, ולאחר מכן לחמה בקרבות הקשים באוקראינה. הדיוויזיה ספגה אבדות כבדות, ובעקבות כך פורקה ב-21 בדצמבר 1943. הדיוויזיה ה-355 באתר lexikon-der-wehrmacht (בגרמנית)
People Are People

People Are People (בעברית: אנשים הם אנשים) הוא אלבום אוסף של להקת המוזיקה האלקטרונית הבריטית דפש מוד, שיצא ב-1984. האלבום יצא בארצות הברית בלבד והגיע למקום 74 במצעד האלבומים שם. כל השירים נכתבו על ידי מרטין גור למעט Work Hard שנכתב על ידי גור ואלן ויילדר. דייב גהאן שר את כל השירים למעט Pipline, שאותו שר מרטין גור. כל שירי האלבום נכללו באחת או יותר מן ההוצאות הקודמות של הלהקה: ב-12 במרץ 1984 יצא הסינגל People Are People בבריטניה. לאחר שהוא הצליח גם ברדיו האמריקאי, החליטה Sire (חברת התקליטים של הלהקה בארצות הברית) להוציא את אלבום האוסף People Are People. הסינגל עצמו, יצא רק ב-12 ביולי 1984, מעט אחרי יציאת האלבום. Leave In Silenceי(1982) Get The Balance Rightי(1983) Everything Countsי(1983) Love, in Itselfי(1983) Now This Is Fun, בסינגל See Youי(1982) Work Hard, בסינגל Everything Countsי(1983) Told You So ו-Pipline היו באלבום Construction Time Again שיצא ב-1983. מידע על האלבום People Are People באתר MusicBrainz מידע על האלבום People Are People באתר AllMusic האלבום People Are People באתר Discogs
ישראל בן ממס

ישראל בן ממס (נולד ב-28 במרץ 1957) הוא כדורגלן עבר ישראלי. תיפקד בכל הקריירה כקשר אמצע ועושה המשחק. לאורך שנים זכה לכינוי "המוח", בשל ראיית המשחק המשובחת שלו. בן ממס גדל במחלקת הנוער של הפועל לוד. בעונת 1975–1976 עלה לקבוצת הבוגרים ששיחקה בליגה א' ושימש בעיקר כשחקן מחליף. בסיום העונה ירדה קבוצתו לליגה ב'. בעונת 1976–1977 תפס מקום קבוע בהרכב כעושה משחק והעפיל עם קבוצתו בחזרה לליגה א' ומשם בתוך עונה אחת לליגה הארצית. בעונת 1981–1982 העפיל עם קבוצתו לליגה הבכירה. בעונת 1983–1984 הגיע לשיא הקריירה כשזכה עם הפועל לוד בגביע המדינה בכדורגל לאחר ניצחון בגמר 2–3 בבעיטות 11 מטר מול הפועל באר שבע. שלושה ימים לאחר מכן זכה גם בגביע אלוף האלופים לאחר ניצחון 1–4 בגמר מול מכבי חיפה. בעונה שלאחר מכן ירד עם הפועל לוד לליגה הארצית. בעונת 1985–1986 העפיל בחזרה לליגה הלאומית וירד עמה לליגה הארצית לאחר שתי עונות. לאחר 14 שנים בקבוצת הבוגרים של הפועל לוד וסחבת ארוכה של אי תשלום משכורות מצד הנהלת הקבוצה, ביקש בן ממס לעזוב והושאל בעונת 1989–1990 לקבוצת מכבי עירוני אשדוד, בה היה שחקן מוביל (המשולש: בן ממס, גלילי וזריהן) והעפיל עמה לליגה לארצית לאחר שסיימה במקום השני וניצחה במשחקי המבחן את הפועל דלית אל-כרמל ומכבי טמרה. בעונת 1990–1991 חזר להפועל לוד לעונה אחת. בעונת 1991–1992 שיחק במדי בית"ר רמלה והתמודד איתה בצמרת ליגה א', אך לא הצליח לעלות לליגה הארצית. בעונות 1992–1994 חזר להפועל לוד והעפיל עמה שתי ליגות בשנתיים, מליגה ב' לליגה הארצית. בעונת 1994–1995 שיחק בבית"ר לוד ולאחר מכן הודיע על פרישה ממשחק. לאורך הקריירה המליצו לו רופאיו של בן ממס להפסיק לשחק בשל בעיות גב שהיו לו, אך התעלם והמשיך לשחק עד לפרישתו בגיל 38. הפועל לוד גביע המדינה: 1983/1984 אלוף האלופים: 1984 ליגה ארצית טבלה סופית, בעיתון דבר 16 במאי 1982 הגביע נחת בלוד, בעיתון מעריב 4 ביוני 1984 הפועל לוד: החגיגה נמשכת, בעיתון מעריב 7 ביוני 1984 מתפגרים, בעיתון מעריב 6 באוגוסט 1989 הכח אבדה במשולש הזהב, בעיתון מעריב 7 בינואר 1990